



Tilvenningen

# Med barnet og familien i fokus!

For at tilvenningen skal bli god og positiv for både små og store, er det viktig at alle er godt forberedt.

Før oppstart vil vi invitere dere til en bli kjent dag for å se barnehagen, få nødvendig informasjon og selvsagt hilse på noen av oss som jobber her.

Ved oppstart møtes dere av pedagogisk leder på avdelingen dere skal begynne på. Det er satt av tid til akkurat dere i oppstartstiden, det er derfor viktig at dere møter til avtalt tid. Pedagogen som er deres primærkontakt, vil følge dere ekstra tett den første tiden.

Vi forventer at dere er tilgjengelige for barnet og oss i barnehagen under tilvenningstiden.

***Vær klar over at tilvenningstiden varer til barnet føler seg trygt og har kommet inn i hverdagen og rutinene.***

Det anbefales dermed å starte tilvenningen i god tid før en avslutter permisjon, eller ha feriedager til gode i forbindelse med oppstarten. Det er også lurt å ha avtale med arbeidsgiver/skole slik at det unngås ubehageligheter om dere må svare oss på telefon eller dra fra jobb.

Korte dager den første tiden er svært viktig. Unngå fulle dager i starten og inngå avtaler dere ser fungerer for akkurat deres barn. Det er ikke vi i barnehagen eller dere som foresatte som har fått en helt ny tilværelse, selv om vi forstår at dere foresatte også får en ny hverdag.

Foresatte er tilgjengelig gjennom aktiv deltakelse i det som skjer de første dagene. Vi ønsker at en foresatt møter pr dag. To er ikke nødvendig, da vi erfarer at fokuset fort kan flyttes bort fra barnet og det som skal foregå under tilvenningen.

Stell, måltider, aktiviteter og leik foregår sammen med mor/far slik at vi får den nødvendige informasjonen og kunnskapen om barnet som vi trenger.

Den første dagen varer i et par timer.

Den andre dagen overtar personalet mer av ansvaret for barnet, men mor og far er ennå med under stell, måltider, aktiviteter osv.

Det er svært viktig at det er god kommunikasjon mellom personalet og foreldrene, og tanker både på godt og vondt kommer fram.

Det er denne dagen satt av tid til oppstarts-samtale. Tenk gjennom hva vi trenger å vite for at vi skal kunne ivareta barnet best mulig!

  En avtaler også hvor lenge resten av uka og den neste skal være, og avtaler når personalet "tar over ansvaret for barnet".

Det er en fordel at barnet får være så lenge at det har fått med seg de fleste rutinene som skjer i løpet av dagene, men med barnets behov i sentrum.

Barnehagen holder nær kontakt med foreldre den første tiden for å fortelle hvordan det går.

Foreldrene kan kjenne på at følelsen over å ha forlatt barnet til "ukjente" som vanskelig.

Å få dårlig samvittighet er vanlig, og det er derfor viktig at en setter ord på dette, slik at personalet kan være med på å gjøre dette lettere for dere.

Det er svært viktig at når du har sagt til barnet at du skal gå - så må du gå!!!

Ikke snik deg ut, dette kan gjøre barnet utrygt.

Det er naturlig at barnet lærer seg at foreldrene går, for så å komme tilbake seinere på dagen.

Viser du barnet at du er usikker, gjør du barnet utrygt og tilvenningsperioden tar lengre tid.

Blir du sittende i barnehagen over lengre tid vil barnet kunne tro at du også skal være der, og dette gjør resten av tilvenningstiden lengre enn nødvendig. Her er det viktig å bli enig med de voksne om at en går når en har tatt farvel. *Ikke bli stående og nøl. Be om hjelp om du trenger det. Det er naturlig å føle på at dette kan være litt utfordrende.*

 Det kan skje at barnet gråter og klamrer seg til deg når du skal til å gå.

Vi har erfart at denne gråten går over så snart du har forlatt avdelingen.

At det er vondt å gå når barnet gråter ved avskjed har vi forståelse for.

 Vi sender gjerne på en melding for å berolige deg om du ønsker det.

Det er til det beste for barnet at det ser foreldrene er trygge på de voksne i barnehagen, dette er med på å gjøre at barnet synes det er greit å bli forlatt i barnehagen.

Det er igjen viktig at kommunikasjonen er gjensidig og god. Snakk med primærkontakten eller noen andre som omgås barnet.

***Det er viktig å tenke på at tilvenningen tar lenger tid enn de avsatte dagene!***

Det tas individuelle behov og vi legger selvsagt opp deretter :)

Lykke til med tilvenningen!